

**TÁBORÁK plus n.o.**

**Výroročná správa**

**za rok 2021**

**Nezisková organizácia zapísaná v Registri neziskových organizácií,**

**registračné číslo OVVS/18/2006**

***Prehľad činností vykonávaných v kalendárnom roku s uvedením vzťahu k účelu založenia neziskovej organizácie***

**Druh poskytovaných všeobecne prospešných služieb podľa zriaďovacej listiny**

**•** Rozvoj a ochrana duchovných a kultúrnych hodnôt

• Tvorba, rozvoj, ochrana, obnova a prezentácia duchovných a kultúrnych hodnôt

• Vzdelávanie, výchova a rozvoj telesnej kultúry

• Služby na podporu regionálneho rozvoja a zamestnanosti

• Poskytovanie sociálnych služieb

**Popis druhu všeobecne prospešných služieb**

• podpora a organizovanie aktivít pre deti a mládež formou športovej, kultúrnej, klubovej,

• krúžkovej a záujmovej činnosti s dôrazom na voľný čas počas školských prázdnin

• rozvoj a prezentácia duchovných, kultúrnych a národných hodnôt

• podpora zdravotne postihnutých a sociálne odkázaných občanov / najmä detí a mládeže

• služby na podporu regionálneho rozvoja a zamestnanosti

• vzdelávanie, výchova a rozvoj telesnej kultúry

Nosnou činnosťou v roku 2021 bola realizácia projektu *„Podpora činností zameraných na riešenie nepriaznivých situácií súvisiacich s ochorením COVID-19 v obciach s prítomnosťou marginalizovaných rómskych komunít“.* Tento projekt bol úspešne zrealizovaný v troch obciach okresu Košice - okolie, ktoré neboli zapojené v národnom projekte „Terénna sociálna práca a terénna práca v obciach s prítomnosťou marginalizovaných rómskych komunít“ ani v národnom projekte „Komunitné služby v mestách a obciach s prítomnosťou marginalizovaných rómskych komunít“, teda v obciach, kde absentovala akákoľvek služba a pomoc marginalizovanej rómskej komunite.

**Nezisková organizácia v uvedených obciach ako i mimo nich realizovala :**

• terénnu a sociálnu prácu a komunitné činnosti v prostredí MRK,

• terénnu a sociálnu prácu pre zdravotne znevýhodnených obyvateľov, sociálne odkázaných obyvateľov, seniorov, ľudí bez domova, matky s neplnoletými deťmi,

• vypomáhala so vzdelávaním detí ktoré nemali prístup k online vzdelávaniu, počas uzavretia škôlok a škôl,

• vykonávala činnosti na rozvoj rodičovských zručnosti u matiek detí predškolského veku,

• vykonávala základné sociálne poradenstvo,

• riešila aktivity v oblasti zamestnanosti, (žiadosť o zamestnanie, životopis...)

• v rámci intervencii riešila každodenné potreby a problémy príslušníkov MRK.

**Nezisková organizácia v spolupráci s neziskovou organizáciou SISA - sociálne aktivity, sociálna intervencia realizovala tieto činnosti :**

• charitatívna zbierka šatstva a jeho rozdelenie medzi príslušníkov MRK

• realizácia poradenstva pri riešení každodenných problémov rómskych žien,

• poradenstvo „Pestujeme zeleninu“ ( rómskym ženám boli rozdané priesady paradajok, tieto si zasadili a pestovali pri svojich obydliach)

• poradenstvo a usmernenia v oblasti výchovy a vzdelávanie detí

• neformálne diskusné stretnutia seniorov, zdravotne znevýhodnených obyvateľov, sociálne odkázaných obyvateľov, matky s deťmi.

• Mikulášsky deň – rozdávanie sladkosti deťom v kostýmoch čerta a Mikuláša

***Ročná účtovná závierku a zhodnotenie základných údajov v nej obsiahnutých***

Ročná účtovná závierka tvorí samostatnú prílohu výročnej správy.

Nezisková organizácia má vyrovnané hospodárenie.

***Výrok štatutárneho audítora k ročnej účtovnej závierke, ak ju štatutárny audítor overoval***

Podľa § 33 Zákona č. 213/1997 Z. z. o neziskových organizáciách poskytujúcich všeobecne prospešné služby, nezisková organizácia *nie je povinná* mať účtovnú závierku a výročnú správu overenú štatutárnym audítorom pretože a) príjem z verejných prostriedkov a podielov zaplatenej dane v účtovnom období, za ktoré je účtovná závierka zostavená, nepresiahol

200 000 eur a

b) všetky príjmy neziskovej organizácie v účtovnom období, za ktoré je účtovná závierka zostavená, nepresiahli 500 000 eur.

***Prehľad o peňažných príjmoch a výdavkoch***

Príjmy neziskovej organizácie v roku 2021 boli 46.503,93

Výdavky neziskovej organizácie v roku 2021 boli 46.032,74

***Prehľad rozsahu príjmov (výnosov) v členení podľa zdrojov***

Príjmy neziskovej organizácie boli v nasledovnom členení:

Dotácia na realizáciu projektu vo výške 44.543,93 €

Prijaté príspevky od iných organizácií vo výške 1.960,- €

***Stav a pohyb majetku a záväzkov neziskovej organizácie***

Výška vlastných finančných prostriedkov neziskovej organizácie je 1.748,07 €. Na bankovom účte má nezisková organizácia ku dňu 31.12.2021 k dispozícií 6.708,02 €.

Nezisková organizácia má krátkodobé záväzky za mzdy zamestnancom za mesiac december, tieto sú v lehote splatnosti a krátkodobé finančné výpomoci od zriaďovateľa. Záväzky voči zamestnancom a voči orgánom sociálneho zabezpečenia budú vyrovnané v riadnom výplatnom termíne v mesiaci január 2022. Krátkodobé finančné výpomoci budú vyrovnané po prijatí refundácie v súvislosti s realizáciou projektu. Okrem týchto nezisková organizácia nemá žiadne dlhy.

Nezisková organizácia nevlastní žiadny dlhodobý hmotný majetok, má však možnosť využívať hmotný majetok zriaďovateľa. (kancelársku techniku, výpočtovú techniku a podobne).

***Zmeny a nové zloženie orgánov neziskovej organizácie, ku ktorým došlo v priebehu roka***

V orgánoch neziskovej organizácie ku dňu prerokovania a schválenia účtovnej závierky
za r. 2021 nenastali žiadne personálne zmeny ani zmena štatutárneho orgánu.

***Ďalšie údaje určené správnou radou.***

Účtovná závierka a Výročná správa boli schválené správnou radou dňa 09. 02. 2022.

 ..........................................................

 Mgr. MVDr. Anna Jenčová

V Košiciach 05. 02. 2022 riaditeľka n.o.